www.gujaratilexicon.com ગુજરાતી ભાષાનો સૌથી વધુ સવર્‍ગ્રાહી ઑનલાઇન સ્રોત છે જે ૯૦ વર્ષના મૂળ મુંબઈના બિઝનેસમૅન અને ગુજરાતી ભાષા માટે જીવતા રતિલાલ ચંદરયાના મગજની ઊપજ છે. ૨૦૦૬ની ૧૩ જાન્યુઆરીએ આ વેબસાઇટનો જન્મ થયો જેમાં અંગ્રેજી-ગુજરાતી, ગુજરાતી અને હિન્દી-ગુજરાતીની વિશાળ ડિક્શનરી હાજર છે. આ ઉપરાંત વિરુદ્ધાર્થી શબ્દો, કહેવતો, રૂઢિપ્રયોગ, સુવિચાર, શબ્દસમૂહની સાથે-સાથે ગુજરાતી ક્રૉસવર્ડ, જોડકાં જોડો તેમ જ બાળકો માટેનો ગુજરાતી ગેમ્સનો અલાયદો વિભાગ પણ છે. ગુજરાત વિદ્યાપીઠ અને ભગવદ્ગોમંડલના શબ્દભંડારના સમાવેશે આ વેબસાઇટને ગુજરાતી સાહિત્યથી ભરપૂર બનાવી દીધી છે.